Det kan lyde som noget fra en science fiction-film. En robotarm, der både sanser og føler, som erstatning for den, du har mistet. Men takket være nordjyske forskere, kan fantastien blive til virkelighed - og personer, der i en ulykke har mistet en arm eller hånd kan få følelsen tilbage i det, der ikke er der mere. Ja, du læste rigtigt. En protese med følesans. Det afgørende skridt er i hvert fald taget af de nordjyske forskere fra Aalborg Universitet, som med støtte fra Danmarks Frie Forskningsfond. De kalder selv resultatet for opsigtsvækkende. - Det er fint, at vi kan genskabe en hånd og bevæge den. Men det, der for alvor gør, at vi kan bruge den, det er, at vi kan mærke med den, sige Jakob Lund Dideriksen, lektor på Aalborg Universitets Institut for Medicin og Sundhedsteknologi og manden i spidsen for projektet. Kort beskrevet er det lykkedes at udskifte naturlig følelse med kunstig. Forskere er selv overraskede Når personer, der mangler en arm eller hånd i dag skal bruge deres kunstige led, kan de ikke mærke det de rører ved, da den i sagens natur er kunstig. Eksempelvis hvis de får kogende vand over sig eller smider hånden på en kogeplade. Det er en stor begrænsning i brugerens nytte af protesen. - Det var faktisk ret overraskende for os at se, hvor nemt det var at få folk til at stole mere på den kunstige end den naturlige feedback til hjernen, siger han. Det sensationelle gennembrud er, at forskerne har fundet ud af, at hjernen bruger det kunstige "sensoriske input", altså sanser. - Hjernen vægter den kunstige feedback lige så højt som den naturlige efter kun ganske få minutters træning. - Det føles, som om man bliver prikket med en blyant på huden. På den måde kan vi erstatte fingerspidsfølelsen af presset mod et glas med elektrisk stimulation et andet sted på huden, siger Jakob Lund Dideriksen.

Opsummering:
Resultaterne har vakt opsigt verden over.